atomisme
Store norske leksikon,Religion og filosofi,Filosofiens fagdisipliner,Metafysikk
Atomisme er den oppfatning at den materielle virkelighet består av minstepartikler som er uforgjengelige og uforanderlige. All forandring i den virkelighet vi opplever må derfor føres tilbake til forandringer i forholdet mellom minstepartiklene.
Atomismen ble i antikken utviklet av Levkippos og Demokrit, og senere omformet især av Epikur og Lukrets. Demokrit benektet at atomene atskilte seg fra hverandre på annen måte enn rent kvantitativt, de var bare forskjellige når det gjaldt størrelse og figur. Synlige forandringer skyldtes bare endringer i atomenes sammensetning, selv var de uforanderlige. Andre baserte sin atomteori på den klassiske læren om de fire elementer (Empedokles), eller antok at det var like mange kvalitativt forskjellige atomer som observerbare gjenstander (Anaxagoras). Atomismen har hatt stor betydning for den moderne naturvitenskap. Les mer i Store norske leksikon Logisk atomisme Psykologisk atomisme Atom Materialisme